

Αρκαλοχώρι, 29/ 08 /2025

Προς: ΜΜΕ

**ΔΕΛΤΙΟ ΤΥΠΟΥ**

**Ηλεκτρονική υποβολή δικαιολογητικών δικαιούχων voucher για τη φιλοξενία παιδιών στους Βρεφονηπιακούς – Παιδικούς Σταθμούς και ΚΔΑΠ του Δήμου Μινώα Πεδιάδας**

Ο Δήμος Μινώα Πεδιάδας ενημερώνει τους δικαιούχους γονείς δελτίων αξίας τοποθέτησης (voucher) του «Προγράμματος Προσχολικής Αγωγής και Δημιουργικής Απασχόλησης Παιδιών» περιόδου 2025-2026, ότι για τη φιλοξενία των παιδιών τους στους Βρεφονηπιακούς – Παιδικούς Σταθμούς και τα ΚΔΑΠ του Δήμου, **απαιτείται** η **ηλεκτρονική υποβολή** των παρακάτω **δικαιολογητικών:**

**-Το δελτίο αξίας τοποθέτησης (voucher)**

**-Το δελτίο μορίων**

Η ηλεκτρονική υποβολή των δικαιολογητικών θα ξεκινήσει τη **Δευτέρα 1 Σεπτεμβρίου 2025** και θα ολοκληρωθεί την **Πέμπτη 4 Σεπτεμβρίου 2025.**

Οι γονείς μπορούν να υποβάλουν τα δικαιολογητικά με δύο τρόπους:

α) είτε πατώντας στον ειδικό σύνδεσμο [εδώ](https://minoapediadas.gr/egwebapps/domes/aitiseis)

β) είτε μέσω της επίσημης ιστοσελίδας του Δήμου ([www.minoapediadas.gr](http://www.minoapediadas.gr)), ακολουθώντας τη διαδρομή:

**Κατηγορία:** «Υπηρεσίες & Πολιτικές» **→ Υποκατηγορία:** «Αιτήσεις Παιδικών – ΚΔΑΠ», όπου, με τη χρήση των προσωπικών κωδικών Taxisnet, θα έχουν τη δυνατότητα συμπλήρωσης της αίτησης και επισύναψης των απαιτούμενων δικαιολογητικών.

Μετά την ολοκλήρωση της διαδικασίας, ο Δήμος Μινώα Πεδιάδας θα προβεί στην επεξεργασία των αιτήσεων για την τελική επιλογή των παιδιών που θα φιλοξενηθούν στους Βρεφονηπιακούς – Παιδικούς Σταθμούς και τα ΚΔΑΠ του Δήμου για την περίοδο 2025-2026.

**Πληροφορίες:**

**Βρεφικός – Παιδικός Σταθμός Αρκαλοχωρίου:** 28910 22577

**Βρεφονηπιακός – Παιδικός Σταθμός Καστελλίου:** 28910 31495

**Παιδικός Σταθμός Θραψανού (Βόνη):** 28910 41808

**ΚΔΑΠ:** 28910 22100